Стоичков (група)
„Stoichkov“ („Стоичков“) е рок група в град Утрехт, Нидерландия.

Създадена е през 2001 година от 3 фенове на българския футболист и бивш треньор на националния отбор на България Христо Стоичков. Всички песни на групата са изпълнени на немски език. Първата им записана песен представлява инструментал, носещ името „Hristo“, посветен на техния идол. Членовете на Stoichkov определят музикалния си стил като „турбо рок“.

През април 2005 година групата посещава България, изнасяйки концерти в градовете София, Бургас, Ловеч, Варна, Пловдив, Шумен, Разград и Добрич. Турнето е организирано от местните ъндърграунд групи Pizza и Scandal, а като подгряващи групи са поканени редица други български рок формации.

Членове 
 Якоб Дойнхаувер – вокали и бас китара
 Тим Ленсен – китари
 Рикерт Ханслер – барабани

Дискография 
 Heimatklänge (2001)
 Nieder mit MIDI (2004)

Външни препратки 
 Интервю на български с група Stoichkov от Avtora.com

Нидерландски рок групи
Култура в Утрехт
Основани в Нидерландия през 2001 година